

Silkeborg, den 8. august 2022

Kære Præsidenter,

**Webinar om udvikling af en projektkultur i klubben**

RPD-gruppen indbyder hermed alle interesserede i danske klubber til at deltage i et webinar, der afholdes

**tirsdag, den 20. september kl. 19 og ca. 1½ time frem.**

Formålet med webinaret er at præsentere forskellige udviklingsmetoder, som klubben selv kan benytte til at udvikle det, man ønsker at fokusere på og udvikle i klubben.

Det bliver Ulla Koch, RPD, og Aase Krag-Petersen, APD, der præsenterer metoderne på webinaret. Vi lægger op til at involvere deltagerne under og efter webinaret og derfor anbefaler vi, at to eller 3 deltagere fra klubben sidder i samme rum og undervejs kan drøfte evt. spørgsmål med hinanden og med os. Endvidere at man efter webinaret drøfter, hvad man har fået ud af webinaret. Ex: Hvordan kan vi udvikle og forbedre projektkulturet eller andre elementer i vores klubkultur?

Alle i RPD-gruppen er trænede proceskonsulenter og kan rekvireres, såfremt klubben ønsker en ekstern proceskonsulent til at gennemføre en udviklingsproces i klubben.

For en ordens skyld vil vi afslutningsvist pointere, at de metoder, vi viser på webinaret, er metoder, der også kan benyttes til udvikling inden for andre områder: ex. trivsel, advocacy, moneymaking etc. Ligeledes vil vi nævne, at det ikke er en forudsætning for at deltage i dette webinar, at man har deltagte i webinaret om projektarbejde.

Vi håber at se rigtigt mange klubber repræsenteret på webinaret.

**Tilmelding senest den 18. september 2022 på** medier@soroptimist-danmark.dk **.** Webinaret er gratis.

Mange hilsner og på gensyn

Ulla Koch og Aase Krag-Petersen